Jari Laru

Jari Jukka Laru (s. 9. maaliskuuta 1975) on suomalainen yliopistonlehtori ja kaupunginvaltuutettu. Laru on koulutukseltaan luokanopettaja, joka työskentelee Oulun yliopiston Kasvatustieteiden tiedekunnassa teknologiatuetun oppimisen ja opetuksen yliopistonlehtorina. Hän on tutkinut mobiililaitteiden hyödyntämistä opetuksessa ja on väitellyt kasvatustieteiden tohtoriksi Oulun yliopistossa 2012.

Opinnot 
Laru on valmistunut kasvatustieteen maisteriksi teknologiapainotteisesta luokanopettajan koulutusohjelmasta Oulun yliopistosta vuonna 2003. Hänen suomenkielisen pro-gradu työnsä otsikko on: Langattomat päätelaitteet hajautetun asiantuntijuuden ja yhteisöllisen tiedonrakentelun tukena.

Luokanopettajaksi valmistumisen jälkeen hän jatkoi opintojansa valmistuen kasvatustieteen tohtoriksi vuonna 2012. Hänen englanninkielisen väitöskirjansa otsikko on: Scaffolding learning activities with collaborative scripts and mobile devices

Laru on sotilasarvoltaan reservin ylikersantti.

Työura 
Jari Laru on aloittanut nykyisessä tehtävässään elokuun 2013 alussa. Tehtävän täsmennys on teknologiatuettu oppiminen ja opetus. Aiemmin Laru on toiminut määräaikaisena yliopistonopettajana ja tutkijakoulutettavana vuodesta 2003. Vuosina 2006–2010 hän työskenteli tutkijakoulutettavana Suomen Akatemian ja Opetusministeriön rahoittamassa oppimisympäristöjen monitieteisessä tutkijakoulussa (OPMON). Laru on työskennellyt myös EU:n kuudennen puiteohjelman Kaleidoscope NoE -huippututkimusverkostossa.

Jari Larun tutkimustyö suuntautuu tieto- ja viestintäteknologian pedagogiseen hyödyntämiseen aiheina kognitiiviset työkalut, yhteisöllinen oppiminen ja oppimisympäristöjen suunnittelu. Laru on perehtynyt työssään erityisesti mobiililaitteiden -ja sovellusten hyödyntämiseen opetuksessa ja oppimisessa. Laru työskentelee Oulun yliopistossa Oppimisen ja koulutusteknologian tutkimusyksikössä, joka tekee alan monitieteellistä perustutkimusta.

Jari Laru vastaa Oulun yliopiston kasvatustieteiden tiedekunnassa annettavasta tieto- ja viestintätekniikan opetuksesta. Hän opettaa myös Oppimisen ja koulutusteknologian tutkimusyksikön sivuaine- ja maisteriopinnoissa.

Palkinnot ja kunnianosoitukset 

 Tieteellisten seurain valtuuskunnan avoimen tieteen koordinaatioryhmän myöntämä kansallinen avoimen tieteen palkinto 2020.
 IT-kouluttajat ry valitsi Larun vuoden 2014 tieto- ja viestintätekniikan opettajaksi vuonna helmikuussa 2015.

Julkaisuja

Väitös

Artikkelit (väitöskirjan osajulkaisut) 
 Järvelä, S., Näykki, P., Laru, J., & Luokkanen, T. (2007). Structuring and Regulating Collaborative Learning in Higher Education with Wireless Networks and Mobile Tools. Journal of educational technology & society, 10(4).
 Laru, J., & Järvelä, S. (2008). Social patterns in mobile technology mediated collaboration among members of the professional distance education community. Educational Media International, 45(1), 17-32.
 Laru, J., Järvelä, S., & Clariana, R. B. (2012). Supporting collaborative inquiry during a biology field trip with mobile peer-to-peer tools for learning: a case study with K-12 learners. Interactive Learning Environments, 20(2), 103-117.
 Laru, J., Näykki, P., & Järvelä, S. (2012). Supporting small-group learning using multiple Web 2.0 tools: A case study in the higher education context. The Internet and Higher Education, 15(1), 29-38.

Poliittiset luottamustehtävät 
Jari Laru oli Kokoomuksen kuntavaaliehdokkaana Oulussa kevään 2021 kuntavaaleissa ja tuli valituksi kaupunginvaltuustoon saatuaan 436 ääntä Kaupunginvaltuutetun tehtävän ohella hän jatkaa myös sivistys- ja kulttuurilautakunnan jäsenenä. Näiden ohella hän toimii OSAOn hallituksen varajäsenenä ja Pohjois-Pohjanmaan maakunnan valtuuston jäsenenä. Laru oli ehdolla myös aluevaaleissa keväällä 2022 ja tuli valituksi varavaltuutetuksi saatuaan 368 ääntä. 

Hän oli Kokoomuksen kuntavaaliehdokkaana Oulussa myös vuonna 2017 ja tuli valituksi valtuustoon saatuaan 354 ääntä. Vaalikaudella 2017–2021 hän toimi sivistys- ja kulttuurilautakunnan jäsenenä  

Vuoden 2012 kunnallisvaaleissa Laru sai 168 ääntä ja hänet valittiin Oulun kaupunginvaltuuston varavaltuutetuksi. Vaalikaudella 2013–2016 hän toimi Oulun kaupungin lähidemokratiatoimikunnan puheenjohtajana. 

Aiemmat kunnallispoliittiset luottamustehtävät  

Jari Laru on ollut Kokoomuksen kunnallisvaaliehdokkaana myös Raahessa (2000), Oulussa (2004) ja Kiimingissä (2008), mutta ei tullut tuolloin valituksi. Hän toimi vaalikauden 2001–2004 Raahen kaupungin koululautakunnan jäsenenä. Vaalikaudella 2005–2008 Laru oli Oulun kaupungin nuorisolautakunnan jäsen ja vaalikaudella 2009–2012 Kiimingin kunnan hyvinvointilautakunnan varajäsen.

Lähteet

Aiheesta muualla 
 Jari Larun www-sivut
 Oppimisen ja koulutusteknologian tutkimusyksikkö (LET)
 ResearchGate -profiili

Suomalaiset kasvatustieteilijät
Suomalaiset opettajat
Kansallisen Kokoomuksen poliitikot
Oulun kaupunginvaltuutetut
Vuonna 1975 syntyneet
Elävät henkilöt